شەفەق نیوز/ پیاویگ ئیرانی، لە تەمەن ٩٤ ساڵە،
ک وە "پیسترین پیاو لە جەهان" ناسریاگە، ئمڕوو سێشەممە، گیانی لەدەسدا، دویای
دەیان ساڵ لە تەمەنی وەبی سناوکردن، لە وەختیگ میدیایل راگەیانن ئیرانی وتن: رخی لە
بیماری چگە ئەراوە سناو نەکردیە.
وەگورەی ئاژانس فەرمی "ئیرنا"، ئەو
پیاوە ک نازناوەگەی "عەمو حاجی" بویە، زیاتر لە پەنجا ساڵ سناو نەکرد، لە
ئاوای "دەزگاە" لە پارێزگای فارس باشوور ئیران مردیە، وەگورەی قسەی وەرپرسیگ
ناوخوەیی وتیە: ئەو پیاوە لەڕخ تویشهاتن بیماری واز لە سناوکەردن هاوردیە.
ئەو پیاوە ک ژیانی وەبی ژنی بردە سەر، ناوی وەناوبانگەو
بوی، و میدیایلیگ وتن ک لە ساڵ ٢٠١٣ فیلمیگ دومێنتەری لە ژیان ئەڵاجەوی "عەمو
حاجی" ئامادە کریاگە.
ئیرنا وتیش : وەرجە چەن مانگیگ، ئەرا یەکەمین
جار، خەڵک ئاوایەگە بردنەسەی حەمام تا سناو بکەێد.
